CELEX: 32020D2232
Language: fi
Date: 2020-12-22 00:00:00
Title: Neuvoston päätös (EU) 2020/2232, annettu 22 päivänä joulukuuta 2020, Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta otettavasta kannasta päätökseen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, ja varallaololuettelo henkilöistä, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa

28.12.2020   
               
               
                  FI
               
               
                  Euroopan unionin virallinen lehti
               
               
                  L 437/182
               
            
         NEUVOSTON PÄÄTÖS (EU) 2020/2232,
         annettu 22 päivänä joulukuuta 2020,
         Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta otettavasta kannasta päätökseen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, ja varallaololuettelo henkilöistä, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 50 artiklan 2 kohdan,
         ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä, jäljempänä ’erosopimus’, tehtiin 30 päivänä tammikuuta 2020 neuvoston päätöksellä (EU) 2020/135 (1), ja se tuli voimaan 1 päivänä helmikuuta 2020.
                  
               
                     (2)
                  
                  
                     Erosopimuksen 164 artiklalla perustettu sekakomitea, jäljempänä ’sekakomitea’, laatii erosopimuksen 171 artiklan 1 kohdan mukaan viimeistään erosopimuksessa vahvistetun siirtymäkauden loppuun mennessä luettelon 25 henkilöstä, jotka ovat halukkaita ja kykeneviä toimimaan välimiespaneelin jäseninä. Sekakomitea varmistaa, että luettelo on aina vaatimusten mukainen.
                  
               
                     (3)
                  
                  
                     Erosopimuksen 171 artiklan 2 kohdan mukaan luetteloon on sisällytettävä ainoastaan henkilöitä, joiden riippumattomuus on kiistaton ja jotka täyttävät omassa maassaan korkeimpien tuomarinvirkojen kelpoisuusvaatimukset tai ovat tunnetusti päteviä lainoppineita ja joilla on unionin oikeuteen ja kansainväliseen julkisoikeuteen liittyvää erityistietämystä tai -kokemusta. Luetteloon ei saa ottaa henkilöitä, jotka ovat unionin toimielinten, jäsenvaltion hallinnon tai Yhdistyneen kuningaskunnan hallinnon jäseniä, virkamiehiä tai muuta henkilöstöä.
                  
               
                     (4)
                  
                  
                     Unioni ja Yhdistynyt kuningaskunta ovat yhdessä ehdottaneet viittä henkilöä välimiespaneelin puheenjohtajan tehtävään ja kumpikin on ehdottanut kymmentä henkilöä välimiespaneelin jäsenen tehtävään.
                  
               
                     (5)
                  
                  
                     On aiheellista vahvistaa kanta, joka esitetään unionin puolesta sekakomiteassa.
                  
               
                     (6)
                  
                  
                     On myös aiheellista perustaa varallaololuettelo asiantuntijoista, jotka ovat halukkaita ja kykeneviä toimimaan välimiehinä erosopimuksen mukaisesti ja joihin unioni voi ottaa yhteyttä 25 henkilön luettelon pitämiseksi ajan tasalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Erosopimuksen 164 artiklan 1 kohdalla perustetussa sekakomiteassa unionin puolesta esitettävä kanta sellaisen luettelon laatimiseen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan erosopimuksen mukaisen välimiespaneelin jäseninä,
            
                        a)
                     
                     
                        perustuu tähän päätökseen liitettyyn sekakomitean päätösluonnokseen; ja
                     
                  
                        b)
                     
                     
                        on tukea sitä, että sekakomitean kokouksen pöytäkirjaan liitetään muistio, jossa esitetään menettelyt tulevien puheenjohtajien nimeämiseksi erosopimuksen mukaisen välimiespaneelin puheenjohtajien luetteloon, sellaisena kuin se on liitettynä tähän päätökseen.
                     
                  
         
            2 artikla
            Varallaololuettelo henkilöistä, joita unioni voi tulevaisuudessa ehdottaa 1 artiklassa tarkoitetussa 25 henkilön luettelossa avoinna olevien paikkojen täyttämiseksi, laaditaan liitteen mukaisesti.
         
         
            3 artikla
            Sekakomitean päätös julkaistaan Euroopan unionin virallisessa lehdessä.
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä joulukuuta 2020.
            
               
                  Neuvoston puolesta
               
               
                  Puhemies
               
               M. ROTH
            
         
         
            (1)  Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (ETA:n kannalta merkityksellinen teksti) (EUVL L 29, 31.1.2020, s. 1).
      
      
         
            
               LUONNOS
            
            ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN EROAMISESTA EUROOPAN UNIONISTA JA EUROOPAN ATOMIENERGIAYHTEISÖSTÄ TEHDYLLÄ SOPIMUKSELLA PERUSTETUN SEKAKOMITEAN PÄÄTÖS N:o …/2020,
            annettu … päivänä …kuuta …,
            luettelon laatimisesta 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä
            SEKAKOMITEA, joka
            ottaa huomioon Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (1), jäljempänä ’erosopimus’, ja erityisesti sen 171 artiklan 1 kohdan,
            sekä katsoo seuraavaa:
            
                        (1)
                     
                     
                        Sekakomitea laatii erosopimuksen 171 artiklan 1 kohdan mukaan viimeistään kyseisessä sopimuksessa määrätyn siirtymäkauden loppuun mennessä luettelon 25 henkilöstä, jotka ovat halukkaita ja kykeneviä toimimaan välimiespaneelin jäseninä.
                     
                  
                        (2)
                     
                     
                        Erosopimuksen 171 artiklan 2 kohdan mukaan luetteloon on sisällytettävä ainoastaan henkilöitä, joiden riippumattomuus on kiistaton ja jotka täyttävät omassa maassaan korkeimpien tuomarinvirkojen kelpoisuusvaatimukset tai ovat tunnetusti päteviä lainoppineita ja joilla on unionin oikeuteen ja kansainväliseen julkisoikeuteen liittyvää erityistietämystä tai -kokemusta. Luetteloon ei saa ottaa henkilöitä, jotka ovat unionin toimielinten, jäsenvaltion hallinnon tai Yhdistyneen kuningaskunnan hallinnon jäseniä, virkamiehiä tai muuta henkilöstöä.
                     
                  
                        (3)
                     
                     
                        Ottaen huomioon unionin ja Yhdistyneen kuningaskunnan yhteisen ehdotuksen viidestä henkilöstä välimiespaneelin puheenjohtajan tehtävään ja unionin ja Yhdistyneen kuningaskunnan kummankin osaltaan tekemät ehdotukset kymmenestä henkilöstä välimiespaneelin jäsenten tehtävään,
                     
                  ON HYVÄKSYNYT TÄMÄN PÄÄTÖKSEN:
            
               1 artikla
               Luettelo 25 henkilöstä, jotka ovat halukkaita ja kykeneviä toimimaan erosopimuksen mukaisina välimiehinä, esitetään liitteessä I.
            
            
               2 artikla
               Tämä päätös tulee voimaan 1 päivänä tammikuuta 2021.
            
            
               Tehty …
               
                  
                     Sekakomitean puolesta
                  
                  
                     Puheenjohtajat
                  
               
            
            
               (1)  EUVL L 29, 31.1.2020, s. 7.
         
      
      
         
            LIITE I
            
               sekakomitean päätökseen N:o …/2020
            
            Erosopimuksen mukaisen välimiespaneelin puheenjohtajat
            
                         
                     
                     
                        Corinna WISSELS
                     
                  
                         
                     
                     
                        Angelika Helene Anna NUSSBERGER
                     
                  
                         
                     
                     
                        Jan KLUCKA
                     
                  
                         
                     
                     
                        Sir Daniel BETHLEHEM
                     
                  
                         
                     
                     
                        Gabrielle KAUFMANN-KOHLER
                     
                  Erosopimuksen mukaisen välimiespaneelin jäsenet
            
                         
                     
                     
                        EU:
                        
                                     
                                 
                                 
                                    Hubert LEGAL
                                 
                              
                                     
                                 
                                 
                                    Helena JÄDERBLOM
                                 
                              
                                     
                                 
                                 
                                    Ursula KRIEBAUM
                                 
                              
                                     
                                 
                                 
                                    Jan WOUTERS
                                 
                              
                                     
                                 
                                 
                                    Christoph Walter HERRMANN
                                 
                              
                                     
                                 
                                 
                                    Javier DIEZ-HOCHLEITNER
                                 
                              
                                     
                                 
                                 
                                    Alice GUIMARAES-PUROKOSKI
                                 
                              
                                     
                                 
                                 
                                    Barry DOHERTY
                                 
                              
                                     
                                 
                                 
                                    Tamara Ćapeta
                                 
                              
                                     
                                 
                                 
                                    Nico SCHRIJVER
                                 
                              
                  
                         
                     
                     
                        Yhdistynyt kuningaskunta:
                        
                                     
                                 
                                 
                                    Sir Gerald BARLING
                                 
                              
                                     
                                 
                                 
                                    Sir Christopher BELLAMY
                                 
                              
                                     
                                 
                                 
                                    Zachary DOUGLAS
                                 
                              
                                     
                                 
                                 
                                    Sir Patrick ELIAS
                                 
                              
                                     
                                 
                                 
                                    Dame Elizabeth GLOSTER
                                 
                              
                                     
                                 
                                 
                                    Sir Peter GROSS
                                 
                              
                                     
                                 
                                 
                                    Toby LANDAU QC
                                 
                              
                                     
                                 
                                 
                                    Dan SAROOSHI QC
                                 
                              
                                     
                                 
                                 
                                    Jemima STRATFORD QC
                                 
                              
                                     
                                 
                                 
                                    Sir Michael WOOD
                                 
                              
                  EROSOPIMUKSEN MUKAISEN VÄLIMIESPANEELIN XX. JOULUKUUTA 2020 JÄRJESTETYN KOKOUKSEN PÖYTÄKIRJAAN LIITETTÄVÄ MUISTIO, JOSSA ESITETÄÄN MENETTELYT TULEVIEN PUHEENJOHTAJIEN NIMEÄMISEKSI EROSOPIMUKSEN MUKAISEN VÄLIMIESPANEELIN PUHEENJOHTAJIEN LUETTELOON
            Sekakomitea on tänään hyväksynyt luettelon 25 henkilöstä, jotka ovat halukkaita ja kykeneviä toimimaan erosopimuksen 171 artiklan mukaisen välimiespaneelin jäseninä. Osapuolet muistuttavat, että puheenjohtajien luettelossa oleva viides henkilö valittiin arpomalla 9. joulukuuta 2020 kummankin osapuolen edustajien läsnä ollessa.
            Tasapainon varmistamiseksi olisi noudatettava kiertoa siten, että kun sen osapuolen esittämän puheenjohtajan paikka, jonka ehdokkailla on kolme paikkaa viiden ehdokkaan luettelossa, vapautuu, toinen osapuoli esittää kolmea ehdokasta, joiden joukosta ensimmäinen osapuoli valitsee kolmen työpäivän kuluessa puheenjohtajan täyttämään kyseisen paikan.
            Jos sen osapuolen esittämän puheenjohtajan paikka, jonka ehdokkailla on kaksi paikkaa viiden ehdokkaan luettelossa, vapautuu, kiertoa ei sovelleta ja kyseinen osapuoli esittää kolmea ehdokasta, joiden joukosta toinen osapuoli valitsee kolmen työpäivän kuluessa puheenjohtajan täyttämään kyseisen paikan.
            Puheenjohtajaluettelossa on näin ollen aina vähintään kaksi kummankin osapuolen esittämää puheenjohtajaa.
            Kunkin edellä mainitun puheenjohtajavaihdon jälkeen sekakomitean olisi muutettava 25 henkilön luetteloa erosopimuksen 171 artiklan mukaisesti tehdyllä päätöksellä.
            Sekakomitea tarkastelee 25 henkilön luetteloa joka tapauksessa uudelleen kahden vuoden kuluttua tänään hyväksytyn sekakomitean päätöksen voimaantulosta. Osapuolet tekevät kaikkensa ehdottaakseen yhteisesti viiden puheenjohtajan luetteloa tämän uudelleentarkastelun aikana erosopimuksen mukaisesti. Kyseisellä luettelolla olisi korvattava edellinen luettelo viimeistään kuuden kuukauden kuluttua uudelleentarkastelun alkamisesta.
            Jos viidennestä puheenjohtajasta ei päästä yhteisymmärrykseen uudelleentarkastelun aikana, se osapuoli, jonka ehdokkailla on tuolloin kaksi paikkaa viiden ehdokkaan luettelossa, esittää kolmea ehdokasta, joiden joukosta toinen osapuoli valitsee kolmen työpäivän kuluessa puheenjohtajan täyttämään kyseisen paikan. Uudelleentarkastelun jälkeen sekakomitean olisi muutettava 25 henkilön luetteloa erosopimuksen 171 artiklan mukaisesti tehdyllä päätöksellä.
            Kaikkien niiden ehdokkaiden, joita osapuoli on ehdottanut toisen osapuolen valittaviksi tässä muistiossa vahvistetun menettelyn mukaisesti, on täytettävä erosopimuksen 171 artiklassa määrätyt vaatimukset, ja jos osapuoli perustellusti katsoo, että näin ei ole, se varaa itselleen oikeuden vastustaa tällaisen ehdokkaan luetteloon ottamista tai nimeämistä.
         
      
      
         
            LIITE
            
               Varallaololuettelo ehdokkaista, jotka ovat halukkaita ja kykeneviä toimimaan unionin jäseninä erosopimuksen mukaisessa välimiespaneelissa
            
            Myron NICOLATOS
            Ezio PERILLO
            Vilenas VADAPALAS
            Andreas MÜLLER
            Pierre d’ARGENT
            Radostin Georgiev PETROV
            Costas CLERIDES
            Antonin MOKRY
            Carri GINTER
            Nikolaos MARKOPOULOS
            Jukka SNELL
            János MARTONYI
            Alessandra PIETROBON
            Ignas VEGELE
            Anita KOVALEVSKA
            Kaj I. HOBER
            Matej AVBELJ